**Notă informativă**

**la proiectul Hotărîrii de Guvern cu privire la completarea Regulamentului privind organizarea şi funcţionarea Serviciului Fiscal de Stat aprobat prin Hotărârea Guvernului nr. 395 din 05.06.2017**

Prezentul proiect de Hotărâre are drept scop completarea Regulamentului privind organizarea şi funcţionarea Serviciului Fiscal de Stat aprobat prin Hotărârea Guvernului nr. 395 din 05.06.2017, cu prevederi privind organizarea și funcționarea Consiliului executiv al Serviciului Fiscal de Stat.

Consiliul executiv este un organ constituit în cadrul Serviciului Fiscal de Stat care asigură și dirijează activitatea acestuia.

Consiliul executiv este un organ de studiere, examinare și decizie asupra problemelor de competență, abordate în cadrul asigurării administrării fiscale, exercitării controlului asupra respectării legislației, calculării corecte, vărsării depline și la timp la buget a sumelor obligațiilor fiscale și nefiscale, precum și de conformare voluntară a contribuabililor.

Ținînd cont de importanța Consiliului pentru activitatea Serviciului Fiscal de Stat și procesul de administrare fiscală, de rolul deciziv al Consiliului, reglementarea acestuia în Regulamentul privind organizarea şi funcţionarea Serviciului Fiscal de Stat este primordială.

Proiectul Hotărârii de Guvern conține prevederi privind organizarea Consiliului executiv al Serviciului Fiscal de Stat, fiind stabilită calitatea de membru al Consiliului și care sunt drepturile și obligațiile membrului.

Este stabilit că președinte al Consiliului executiv este Directorul Serviciului Fiscal de Stat, care exercită această activitate odată cu numirea în funcție. În lipsa acestuia, funcțiile respective se atribuie directorului adjunct al SFS, care îndeplinește funcțiile directorului.

Totodată, proiectul Hotărârii prevede forma de activitate a Consiliului, care este ședința și care se consideră deliberativă dacă la ea participă cel puțin 4 persoane din componența acestuia (inclusiv președintele Consiliului).

Este reglementat modul de adoptare a Deciziilor Consiliului, care se adoptă cu majoritatea de voturi ai membrilor Consiliului, iar în cazul parităţii de voturi, cel al preşedintelui Consiliului fiind decisiv, și care sunt semnate de către toți membrii Consiliului, prezenți la ședință.

Concomitent, proiectul stabilește care sunt atribuțiile Consiliului executiv al Serviciului Fiscal de Stat și principalele domenii de activitate.

Prin urmare, aprobarea completărilor respective în Regulamentul privind organizarea şi funcţionarea Serviciului Fiscal de Stat aprobat prin Hotărârea Guvernului nr. 395 din 05.06.2017, este necesară, iar aprobarea completărilor respective nu impune cheltuieli suplimentare.

**VICEMINISTRU Veronica VRAGALEVA**